b"\n_START_ARTICLE_\nAntipsykiatri\n_START_PARAGRAPH_\nAntipsykiatri refererer til en samling af bev\xc3\xa6gelser, der udfordrer de psykiatriske hypoteser og ud\xc3\xb8velse af psykiatri. Antipsykiatriens hovedp\xc3\xa5stand er, at det psykiatere kalder psykiske sygdomme ikke er sygdomme. Antipsykiatrien havde sin storhedstid i 70'erne, men den findes stadig i dag.\n_START_SECTION_\nHistorie\n_START_PARAGRAPH_\nI \xc3\xa5ret 1965 begyndte otte mennesker at kalde sig selv Philadelphia Association. Form\xc3\xa5let var at hj\xc3\xa6lpe \xe2\x80\x9dskizofrene\xe2\x80\x9d mennesker ved psykoser. Gruppen med de otte mennesker brugte kun venlighed og hj\xc3\xa6lpeberedskaber p\xc3\xa5 Kingsley Hall i London. Psykoser var ikke anset som tegn p\xc3\xa5 sygdom. Det var gruppemedlemmet og psykiateren David Cooper, der formulerede ordet antipsykiatri i 1967. Gruppelederen Ronald Laing betragtede sig selv dog ikke som antipsykiater men som psykiater i ordets oprindelige betydning: \xe2\x80\x9dsj\xc3\xa6lel\xc3\xa6ge\xe2\x80\x9d. Han mente, at de almindelige psykiatere, der pr\xc3\xb8vede at standse psykoser med elektriske st\xc3\xb8d igennem hjernen, burde kaldes antipsykiatere. Kingsley Hall blev forladt af gruppen i 1970."